11/12/2015 | Administración LocalMunicipal
Padrón
Anuncio convocatoria procedemento selección técnico de xestión de secretaría

En cumprimento do establecido no artigo 97 da Lei 7/1985, de 2 de abril, de bases de réximen local, no 205.4 da Lei 2/2015, do 29 de abril, do empregado público de Galicia, e no 6 do Real decreto 896/1991, do 7 de xuño, polo que aproban as regras básicas e programas mínimos aos que deben axustarse o procedemento de selección dos funcionarios da administración local, faise público que por acordo da Xunta de Goberno Local do 19 de novembro de 2015 convocouse o procedemento de selección, mediante o sistema de concurso-oposición, para proveer transitoriamente o seguinte posto de traballo: - Denominación: técnico de xestión de secretaría. - Número: un (1). - Código: 01.00.08. - Escala: administración xeral. - Subescala: xestión. - Grupo: A2. - Clase: reservado a persoal funcionario. Contra a presente resolución que pon fin á vía administrativa poderase interpoñer, potestativamente, recurso de reposición ante o Alcalde do Concello de Padrón, no prazo dun mes contado desde o día de publicación do presente anuncio no Boletín Oficial da Provincia da Coruña, ou ben, directamente, recurso contencioso-administrativo ante o Xulgado do Contencioso-administrativo no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas insértase a continuación: 1.1. É obxecto das presentes bases a regulación do procedemento de selección de persoal funcionario interino para proveer o posto de traballo, vacante e dotado orzamentariamente, de técnico de xestión de secretaria, mediante o sistema de concurso-oposición, dada a imposibilidade legal de proceder à súa cobertura con persoal funcionario de carreira.1.2. O procedemento regulado nestas bases rexerase pola normativa básica estatal constituída pola Lei 7/2007, do 12 de abril, do estatuto básico do empregado público (EBEP), a Lei 7/1985, do 2 de abril, reguladora das bases de réximen local (LBRL), o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réximen local (TRRL) e o Real decreto 896/1991, de 7 de xuño, polo que se establecen as regras básicas e os programas mínimos aos que debe axustarse o procedemento de selección dos funcionarios de Administración Local, a normativa autonómica de aplicación constituída pola Lei 2/2015, do 29 de abril, do emprego público de Galicia (LEPG), Decreto 95/1991, de 20 de marzo, polo que se aproba o regulamento de selección de persoal ao servizo da comunidade autónoma de Galicia e Lei 5/1997, de 22 de xullo, de administración local de Galicia (LALG), e, supletoriamente, polo Real decreto 364/1995, de 10 de marzo, polo que se aproba o regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado e demais lexislación concordante e de aplicación. A duración do nomeamento do persoal funcionario interino para ocupar o posto de traballo de técnico de xestión de secretaría estenderase ata que este sexa cuberto por funcionario de carreira ou se proceda á súa amortización ou se proceda ao cese por calquera outra das causas previstas con carácter xeral na normativa vixente en materia de emprego público. En calquera caso o cesamento do persoal funcionario interino non dará lugar a indemnización algunha, agás nos casos que non poidera facer efectivo o seu dereito a vacacións. O posto de traballo obxecto do procedemento de selección ten as seguintes características: a) Código do posto: 01.00.08 b) Número: un (1). c) Escala: administración xeral. d) Subescala: de xestión. e) Grupo: A2. f) Clase: reservado a persoal funcionario. g) Funcións: • Redacción de informes e propostas de acordos, seguindo as instruccións e modelos facilitados pola xefatura do departamento. ● Búsqueda de información e datos para a elaboración das propostas de acordos e informes. • Xestión e control dos expedientes de contratación, selección de persoal, provisión de postos de traballo, xestión patrimonial, expropiación forzosa, xestión e planeamento urbanístico, estatística, procedementos sancionadores ou calquera outro atribuído ao departamento. ● Asunción, nos casos en que así se estableza, da secretaría dos tribunais de selección, das mesas de contratación e de órganos colexiados municipais. • Cobertura accidental do posto de Secretario xeral nos supostos de vacante, ausencia ou enfermidade do titular. Nos casos en que esta sustitución supere os 15 días hábiles seguidos, devengarase dereito á percepción das diferencias dos complementos de posto. Para ser admitida ou admitido no procedemento que se regula nestas bases, as persoas aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: a) Posuir a nacionalidade española ou ser nacional dalgún dos Estados membros da Unión Europea. Tamén reunirán este requisito: i. As persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estén separadas de dereito. ii. As persoas, caquera que sexa a súa nacionalidade, descendentes de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes. iii. As persoas, caquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes. iv. As persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadoras e traballadores. b) Ter cumpridos dezaseis anos e non exceder a idade máxima de xubilación forzosa. c) Estar en posesión, ou en condición de obter, o título universitario de diplomado ou título de grao en Dereito, Ciencias Políticas e da Administraión, Socioloxía, Administración e Dirección de Empresas, Economía ou Ciencias Actuariais e Financeiras. De acordo ao establecido na disposición adicional quinta da Lei 30/1984, do 2 de agosto, de medidas para a reforma da función pública, considerarase equivalente ao título de diplomado universitario ter superado tres cursos completos de licenciatura. No caso de titulacións obtidas no estranxeiro deberase acreditar estar en posesión da correspondente convalidación ou da credencial que acredite, no seu caso, a homologación. d) Estar en posesión do certificado de lingua galega 4 (CELGA 4) ou título equivalente debidamente validado polo órgano competente segundo a normativa vixente en materia de política lingüística da Xunta de Galicia ou títulos espedidos pola Escola Oficial de Idiomas. No suposto de non posuir este certificado ou título equivalente a persoa aspirante deberá superar a proba de coñecemento do idioma galego descrita na base 10.1. D). e) Non padecer enfermidade nin estar afectado por limitación física ou psíquica incompatible co desempeño das correspondentes funcións. As persoas discapacitadas deberán acreditar que teñen recoñecido un grao de discapacidade igual ou superior ao 33% e a súa compatibilidade co posto, a través da correspondente certificación. De ser o caso, farán constar na instancia as adaptacións que precise para a realización das diferentes probas achegando para elo o ditame técnico facultativo emitido polo órgano técnico de calificación do grao de minusvalía. f) Non estar afectada por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas. g) Non ter sido separada mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para empregos ou cargos públicos por resolución xudicial, ou para o acceso á escala de administración xeral de persoal funcionario. No caso de ser nacional doutro Estado, non estar inhabilitada ou en situación equivalente que impida, no seu Estado, nos mesmos termos, o acceso ao emprego público. h) Facer efectivo o pagamento da Taxa pola participación en procesos de selección de persoal ao servizo do Concello de Padrón que ascende a quince euros con corenta e catro céntimos (15,44 €). 5.1. As instancias solicitando participar no proceso dirixiranse ao señor Alcalde do Concello de Padrón e presentaranse, debidamente cubertas, no Rexistro Xeral de Entrada de Documentos do Concello de Padrón, situado na pranta baixa do número 27 da rúa Longa, 15900, Padrón, A Coruña, por calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e procedemento administrativo común (LRXPAC), no prazo máximo de vinte (20) días naturais contados desde o de publicación do anuncio da convocatoria no Boletín Oficial do Estado.5.2. As instancias deberán axustarse ao modelo oficial que figura como Anexo I das presentes bases e estará a disposición dos interesados no Rexistro Xeral do Concello de Padrón e na páxina web deste www.concellodepadron.es e incluirá a manifestación de que se reúnen todos e cada un dos requisitos enumerados nas presentes bases e o compromiso, no suposto de superar o proceso, de prestar xuramento ou promesa de conformidade co Real decreto 707/1979, de 5 de abril.5.3. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade ou pasaporte. b) Certificación de aptitude do Celga 4 ou do curso de aptitude equivalente ou ben a validación correspondente, de ser o caso. c) Documento acreditativo do pagamento da Taxa pola participación en procesos de selección de persoal ao servizo do Concello de Padrón que ascende a 15,44 €. d) Relación numerada, segundo a orde que se establece na base 9, dos méritos que as ou os aspirantes aleguen para a súa valoración na fase de concurso e os documentos xustificativos dos mesmos segundo o establecido na mesma base.5.4. Toda a documentación presentada deberá estar redactada en galego ou castelán ou ben en calquera outro idioma coa correspondente traducción oficial selada e asinada por traductor/a-intérprete xurado/a.5.5. A documentación relacionada nos apartados anteriores, unha vez rematado o proceso e adquirida firmeza na via administrativa e xurisdiccional a resolución que lle poña fin, poderá ser devolta ás persoas aspirantes non seleccionadas previa solicitude ao respecto.6.1. Finalizado o prazo de presentación das solicitudes, o señor Alcalde do Concello de Padrón, no prazo máximo de quince (15) días hábiles, ditará resolución aprobando a lista provisoria de persoas admitidas e excluídas, con especificación de apelidos e nome e, de ser o caso, dos motivos de exclusión. Esta resolución publicarase no Boletín Oficial da Provincia da Coruña, no Taboleiro de anuncios do Concello de Padrón e na páxina web.6.2. As ou os aspirantes omitidos ou excluídos disporán dun prazo de dez (10) días hábiles, contados desde o día da publicación da devandita resolución no Boletín Oficial da Provincia da Coruña, para enmendar os erros ou os defectos que motivaron a súa omisión ou exclusión.6.3. Transcorrido o prazo de subsanación, o órgano convocante ditará nova resolución aprobando a lista definitiva de persoas admitidas e excluídas no proceso selectivo e fixando o lugar, data e hora de realización da primeira proba da fase de oposición, a orde de actuación das e dos aspirantes, de ser o caso, e a composición do Tribunal cualificador. Esta resolución publicarase igualmente no Boletín Oficial da Provincia da Coruña, no Taboleiro de anuncios do Concello de Padrón e na páxina web.6.4. De non existir persoas aspirantes excluídas, o Alcalde poderá elevar a definitiva a lista provisoria na mesma resolución de aprobación, incluíndo tamén os datos sinalados no apartado anterior.6.5. A publicación dos sucesivos anuncios para a celebración das restantes probas, así como, a lista das persoas aspirantes aprobadas en cada exercicio e de chamamentos ás aspirantes, de selo caso, efectuarase nos locais onde se celebren as probas.7.1. O tribunal encargado da calificación das probas e da supervisión do proceso será nomeado polo Alcalde conforme ao estipulado nos artigos 60 do EBEP, 59.2. do LEPG, 7 do Decreto 95/1991, de 20 de marzo e demais lexislación de aplicación, e a súa composición farase pública consonte co establecido na base anterior. Estará composto polas e polos seguintes membros e os seus correspondentes suplentes: - Presidente: Un/ha funcionario/a con coñecementos técnicos na materia (titular e suplente). - Secretario: Un/ha funcionario/a, que actuará con voz pero sen voto (titular e suplente). - Vogais: Tres con coñecementos técnicos na materia (titulares e suplentes). En virtude do establecido no artigo 71.4 do Convenio colectivo e acordo regulador do persoal ao servizo do Concello de Padrón o Comité de Empresa nomeará un representante nas sesións do Tribunal que actuará con voz pero sen voto.7.2. No nomeamento das e dos membros do Tribunal deberanse respetar as seguintes regras: a) Todas as persoas membros do Tribunal deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. b) As ou membros do Tribunal que sexan persoal funcionario do mesmo corpo e escala que as postos convocados non poderán exceder de 2. c) A súa composición será paritaria entre mulleres e homes, na forma establecida no artigo 36º da Lei 7/2004, do 16 de xullo, para a igualdade de mulleres e homes, e 53 da Lei orgánica 3/2007, do 22 de marzo, para a igualdade efectiva de homes e mulleres.7.3. O tribunal poderá dispor a incorporación, os seus traballos, de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento destas persoas especialistas corresponderalle ao señor Alcalde a proposta do Tribunal.8.1. As e os membros do Tribunal, así como as persoas asesoras especialistas designadas, terán que absterse de intervir cando concorra algunha das causas previstas no artigo 28 da Lei 30/1992, do 26 de novembro, de réxime xurídico das administracións públicas e do procedemento administrativo común, ou se tivesen realizado tarefas de preparación de aspirantes a probas selectivas nos cinco anos anteriores á publicación da convocatoria do proceso que regulan estas bases. A ou o presidente poderá solicitar das e dos membros do tribunal e das persoas asesoras especialistas declaración expresa de non atoparse incursos nas circunstancias previstas no devandito artigo 28 ou calquera outra das previstas nesta base. As persoas aspirantes poderán recusar ás e aos membros do tribunal cando concorran as circunstancias previstas na presente base conforme ao artigo 29 da mesma Lei citada no parágrafo anterior.8.2. Por resolución do señor Alcalde nomearanse ás ou aos novos membros do Tribunal que sustituirán ás persoas que perdesen tal condición por algunha das causas mencionadas anteriormente. Esta resolución farase pública no Boletín Oficial da Provincia da Coruña, no Taboleiro de anuncios da Casa do Concello e na páxina web.8.3. A realización da sesión de constitución terá lugar no prazo máximo de quince (15) días hábiles contados desde a publicación da composición do Tribunal. Tal constitución entenderase válida coa presenza da metade, polo menos, dos seus membros e a presenza en todo caso do/a presidente e do/a secretario/a. Igualmente, nas seguintes sesións, o tribunal non poderá actuar sen a asistencia de, polo menos, a metade das e dos seus membros e, en todo caso, sen asistencia da ou do presidente e secretario.8.4. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace da/o presidente.8.5. Correspóndelle ao Tribunal adoptar as medidas precisas, naqueles casos nos que resulte necesario, para que as persoas aspirantes con discapacidades gocen de similares condicións para a realización dos exercicios ás das restantes participantes, coas posibles adaptacións de tempo e/ou medios.8.6. O presidente do Tribunal adoptará as medidas oportunas para garantir que o primeiro e cuarto exercicio da fase de oposición sexan correxidos sen que se coñeza a identidade das persoas aspirantes, polo que a administración municipal poñerá a disposición do Tribunal os medios materiais e técnicos necesarios para elo. En consecuencia, o Tribunal excluirá aquelas persoas aspirantes en cuxos exercicios figuren marcas ou signos que permitan coñecer a súa identidade.8.7. En ningún caso o tribunal poderá aprobar, nin declarar, que teñan superado as probas selectivas, un número superior de aspirantes ao de postos convocados. Calquera proposta de aprobadas/os que contraveña o establecido nesta norma será nula de pleno dereito.8.8. As e os membros do tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo.8.9. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto nas presentes bases a normativa recollida na base 1.9.1. A fase de concurso, que non terá carácter elimitorio, será a primeira obxecto de valoración. En todo caso a puntuación obtida nesta fase non poderá aplicarse para superar os exercicios da fase de oposición.9.2. Constituído o Tribunal, este reunirase na sesión ou sesións non públicas que sexan necesarias para os efectos de valorar os méritos alegados e debidamente acreditados polas persoas aspirantes admitidas. O resultado da valoración farase público, mediante a súa exposición no Taboleiro de anuncios da Casa do Concello e na páxina web, con anterioridade á realización do primeiro exercicio da fase de oposición e ata a resolución final do proceso selectivo.9.3. Deberá estarse en posesión dos méritos alegados, como máximo, na data de expiración do prazo concedido para a presentación de instancias.9.4. O Tribunal, en ningún caso, poderá valorar o non achegado e probado polos e polas aspirantes na documentación aportada coa instancia, sen que sexa admisible a concesión de prazo ningún para enmendas ou subsanacións con posterioridade ao día de remate do prazo de presentación daquela.9.5. A puntuación máxima total do concurso establécese en dez (10) puntos e será o resultado de sumar a puntuación obtida en cada un dos seguintes apartados cos límites que se sinalan para cada un: A) Experiencia profesional. Máximo 6 puntos.1. Por servizos prestados para calquera entidade local como funcionario de carreira ou interino, contratado laboral fixo ou temporal ou contratado administrativo, en postos de igual ou similar categoría e no que se desenvolveran tarefas ou funcións propias do posto que se convoca: 0,10 puntos/mes.2. Por servizos prestados para calquera outra administración pública como funcionario de carreira ou interino, contratado laboral fixo ou temporal ou contratado administrativo, en postos de igual ou similar categoría e no que se desenvolveran tarefas ou funcións propias do posto que se convoca: 0,05 puntos por cada mes completo de servizo. En ambos casos non se computarán servizos prestados por tempo inferior a un mes e os meses consideraranse de 30 días naturais. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial. B) Formación complementaria. Máximo 2 puntos. En materias relacionadas con algunha das incluídas no Temario da fase de oposición (Anexo III), impartidos por escolas públicas de formación de persoal ao servizo das administracións públicas, organismos da administración e institucións públicas ou dedidamente homologados por estos. Non serán obxecto de valoración as certificacións expedidas por academias privadas senón se xustifica a homologación sinalada.1. Por cada curso de duración igual ou superior a 200 horas: 1 punto.2. Por cada curso de duración igual ou superior a 75 horas e inferior a 200: 0,5 puntos.3. Por cada curso de duración igual ou superior a 10 horas e inferior a 75: 0,1 puntos. Non se valorarán asignaturas, certificacións nin cursos que formen parte dunha titulación académica. C) Por estar en posesión do título de grao ou licenciado: 2 puntos. Tan só se valorará un no suposto de acreditar dous ou máis graos ou licenciaturas.9.6. Requisitos e forma de acreditar os méritos alegados: A) Servizos prestados como persoal funcionario. Deberase presentar a seguinte documentación orixinal ou copia compulsada: 1. Certificación de servizos prestados expedida pola administración correspondente na que se fará constar, como mínimo, o nome do posto de traballo ocupado, as tarefas desenvoltas, o tipo de relación (funcionario de carreira, interino ou en prácticas), escala, subescala, grupo, corpo, porcentaxe de xornada de traballo e datas de toma de posesión e cese.2. Informe de vida laboral expedido pola Tesourería da Seguridade Social. B) Servizos prestados como persoal laboral. Deberase presentar a seguinte documentación orixinal ou copia compulsada: 1. Informe de vida laboral expedido pola Tesourería da Seguridade Social.2. Contrato de traballo.3. Certificación da empresa sobre as tarefas desenvoltas. C) Servizos prestados como contratado administrativo. Deberase presentar a seguinte documentación orixinal ou copia compulsada: 1. Certificación de servizos prestados expedida pola administración correspondente na que se fará constar, como mínimo, identificación das partes contratantes, o obxecto do contrato, as tarefas desenvoltas pola persoa aspirante, a data de inicio e de terminación do servizo e o número de horas à semana ou ao mes de adicación ao servizo pola persoa aspirante.2. Documento de formalización do contrato de servizos, de selo caso. D) Formación complementaria. Deberase presentar orixinal ou copia compulsada do diploma no que debe constar como mínimo a duración do curso en horas, o título do mesmo e a correspondente homologación de selo caso, ou ben certificación expedida polo organismo que o impartiu no que se fagan constar os mesmos datos. E) Título de grao ou licenciado. Deberase presentar orixinal ou copia compulsada do título correspondente ou certificación académica que acredite ter realizado todos os estudos para a obtención do mesmo ou, de ser o caso, documento que acredite fidedignamente a posesión do correspondente título académico.9.7. De ser necesario, o resultado da ponderación redondearase en dous decimais para cada un dos apartados e subapartados.10.1. A fase de oposición consistirá no desenvolvemento por escrito dos tres exercicios seguintes: A) Primeiro exercicio. Terá carácter eliminatorio e consistirá na contestación por escrito dun cuestionario de 100 preguntas tipo test, máis tres (3) de reserva, que versarán sobre os temas relacionados no Anexo III a estas bases e para a realización do cal as e os aspirantes disporán como máximo de 120 minutos. Cada pregunta terá 4 alternativas de resposta, das cales tan só unha será correcta. Incluiranse ademais tres preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fara público no Taboleiro de anuncios da Casa do Concello. De conformidade co establecido no artigo 51.2 da LEPG este exercicio deberá realizarse exclusivamente en lingua galega. Cada opositor poderá obter copia do exercicio realizado ao seu remate e no prazo das vinte e catro (24) horas seguintes ao de celebración, farase público no lugar de realización das probas, no Taboleiro de anuncios da Casa do Concello e na páxina web do Concello as respostas correctas ao test. Este exercicio cualificarase de 0 a 20 puntos, sendo necesario para superalo obter un mínimo de 10 puntos. Para iso terase en conta que por cada dúas respostas incorrectas descontarase unha correcta. As persoas aspirantes que non acaden a puntuación mínima quedarán excluídas do procedemento. Publicado o resultado deste exercicio, nos lugares indicados na base 6.5, otorgarase un prazo de dez (10) días hábiles para formular alegacións. Este exercicio realizarase no prazo máximo de corenta (40) días naturais desde a constitución do Tribunal e non antes do 1 de outubro do 2015. B) Segundo exercicio. Terá carácter eliminatorio e consistirá no desenvolvemento por escrito de dous temas, a elexir entre catro (4) escollidos ao chou polo tribunal, de entre os que forman o temario que se une á presente convocatoria como Anexo III. As persoas aspirantes disporán de catro (4) horas para a súa realización. O exercicio deberá ser lido ante o tribunal calificador, que poderá efectuar as preguntas que entenda procedentes sobre o mesmo. Este exercicio puntuarase de 0 a 20 puntos e será eliminatorio sendo preciso para pasar á seguinte proba acadar un mínimo de 10 puntos. Este exercicio terá lugar no prazo máximo de corenta (40) días naturais desde o remate do exercicio anterior e non antes das corenta e oito (48) horas desde esa mesma data. C) Terceiro exercicio. Terá carácter eliminatorio e consistirá en resolver por escrito un ou varios supostos prácticos fixados polo Tribunal e relacionados coas materias previstas no Anexo III. As persoas aspirantes disporán de dúas horas para a súa realización e poderán valerse para a realización do exercicio de coleccións lexislativas sen comentarios. A resolución do suposto ou supostos deberán ser lidas ante o Tribunal calificador, que poderá efectuar as preguntas que entenda procedentes sobre o mesmo. Valorarase de 0 a 10 puntos e precisará a obtención de 5 puntos para entenderse superado. Este exercicio terá lugar no prazo máximo de corenta (40) días naturais desde o remate do exercicio anterior e non antes das corenta e oito (48) horas desde esa mesma data. D) Cuarto exercicio. Terá carácter eliminatorio e consistirá na traducción directa dun texto do castelán ao galego e outro texto do galego ao castelán, nun tempo máximo de unha (1) hora. O exercicio puntuarase como apto ou non apto. Este exercicio terá lugar no prazo máximo de corenta (40) días naturais desde o remate do exercicio anterior e non antes das corenta e oito (48) horas desde esa mesma data. Estarán exentos da realización do presente exercicio as persoas aspirantes que estén en posesión do título acreditativo do nivel de coñecemento da lingua galega CELGA 4 ou equivalente.10.2. A puntuación total máxima da fase de oposición será de 50 puntos.11.1. As probas realizaranse a porta pechada sen outra asistencia que a das persoas aspirantes, membros do tribunal e as persoas colaboradoras e especialistas designadas.11.2. As persoas aspirantes serán convocadas para cada exercicio en chamamento único e nos que non poidan celebrarse conxuntamente a orde de actuación das aspirantes inciarase por aquelas cuxo primeiro apelido empece pola letra “S”, seguindo o resultado do sorteo feito público por Resolución do 29 de xaneiro de 2015, publicado no Diario Oficial de Galicia número 28, do 11 de febreiro de 2015. No suposto de que non exista ningunha persoa aspirante co primeiro apelido que comece pola letra “S” pasarase á letra “T” e así sucesivamente.11.3. As persoas aspirantes deberán acudir ás probas nas horas e datas do respectivos chamamentos, sen posibilidade de aprazamento calquera que fora a causa que lles impedise acudir e será excluída do proceso a persoa que non compareza. Non obstante o anterior, as mulleres embarazadas que prevexan a coincidencia do parto coas datas de realización de calquera dos exercicos polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, xuntando á comunicación o correspondente informe médico oficial. A comunicación realizarase como mínimo 48 horas logo do anuncio da data do exame e comportorá o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal decidirá en cada caso, con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas conxuntamente. Non se admitirá recurso ao respecto das decisións do tribunal neste punto, sen prexuízo de que as razóns da impuganción se inclúan en calquera outro recurso admisible de acordo coas regras xerais do proceso selectivo.11.4. O Tribunal poderá requerir ás persoas aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade ou pasaporte ou documento fidedigno acreditativo da súa identidade, a xuízo do tribunal.12.1. Rematada a fase de oposición, a cada aspirante que a superase outorgaráselle a puntuación total acadada nesta fase que será a suma das cualificacións obtidas en cada un dos exercicios que como máximo será de 50 puntos e como mínimo de 25.12.2. Ao tratarse dun concurso-oposición a puntuación final do procedemento selectivo obterase ponderando os puntos obtidos en cada unha das partes, correspondéndolle un 40% á fase de concurso e un 60% á de oposición. Esta ponderación realizarase do seguinte xeito: – Fase de concurso: á puntuación máxima (10 puntos) corresponderalle a puntuación ponderada máxima de 4 puntos. Para a determinación da puntuación ponderada de cada aspirante aplicarase a regra de tres simple, cun máximo de 3 decimais sen redondeo. – Fase de oposición: á puntuación máxima (50 puntos), corresponderalle a puntuación ponderada máxima de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo.12.3. Unha vez calculada a puntuación final de cada persoa aspirante, o Tribunal elaborará unha listaxe destas baseándose na súa puntuación e por orde decrecente, resultando aprobada aquela que, tendo en conta o número de postos, obtivese a máis alta e que constituirá a proposta de nomeamento que se formulará ao órgano competente.12.4. No suposto de empate nas puntuacións totais finais de dúas ou máis persoas aspirantes, este resolverase tendo en conta a maior puntuación obtida na fase de oposición e, se isto non fose suficiente, pola mellor puntuación obtida no primeiro exercicio desta fase; de persistir o empate pola mellor puntuación obtida no segundo exercicio, e de persistir pola obtida no terceiro exercicio. De continuar o empate, resolverase segundo a mellor puntuación na fase de concurso e de continuar pola obtida no apartado A. (experiencia profesional), a seguir pola obtida no apartado B. (fomación complementaria) e a seguir pola obtida no apartado C. (títulos de grao ou licenciatura). De persistir o empate, este resolverá por sorteo.12.5. Asemade o tribunal elaborará, tamén por orde decrecente de puntuación, unha lista de reserva na que figurarán aquelas persoas aspirantes que, aínda tendo superado o proceso selectivo, non resulten aprobadas por obter unha puntuación de ordinal inferior ao número de postos convocados, para os supostos de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que a persoa aspirante aprobada non chegue a tomar posesión.13.1. O Tribunal publicará no Boletín Oficial da Provincia da Coruña, no Taboleiro de anuncios da Casa do Concello e na páxina web do Concello, a relación de persoas aspirantes que superaron o proceso selectivo, por orde de puntuacións acadadas e elevará ao órgano competente a proposta de nomeamento a favor da persoa aspirante que obtivera a mellor puntuación.13.2. No prazo máximo de vinte (20) días naturais contados desde a publicación anterior no BOP, á persoa aspirante que obtivera a mellor puntuación no proceso deberá presentar a seguinte documentación orixinal ou copia compulsada: a) De estar incluída nalgún dos supostos relacionados nos apartados i, ii, iii ou iv da base 4. a), documentos xustificativos do matrimonio, filiación e/ou dependencia ou o tratado internacional que o ampara. b) Título esixido na base 4. c) ou certificación académica que acredite ter realizado todos os estudos para a obtención do título ou, de ser o caso, documento que acredite fidedignamente a posesión do correspondente título académico. c) Declaración responsable, asinada pola ou polo aspirante, de non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, ou para o acceso á escala de administración xeral de persoal funcionario, segundo o modelo que se insire nestas bases como Anexo II. No caso de ser nacional doutro Estado, declaración responsable, asinada pola ou polo aspirane, non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas e de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. d) Certificación médica actualizada na que se faga constar expresamente que a ou o aspirante non padece enfermidade nin está afectada por limitación física ou psíquica incompatible co desempeño das correspondentes funcións do posto de traballo. Esta certificación non poderá ter unha antigüidade superior aos tres (3) meses anteriores ao día de remate do prazo de presentación de instancias. e) De ser o caso, certificación de ter un grao de discapacidade igual ou superior ao 33% expedida pola administración correspondente e certificación acreditativa da súa compatibilidade co posto de traballo.13.3. Si a persoa coa puntuación máis alta do proceso, dentro do prazo indicado, agás supostos de forza maior debidamente acreditados, non presenta a documentación ou da análise da mesma estráese que carece dalgún dos requisitos sinalados na base 4, non poderá ser nomeada funcionaria interina e quedarán anuladas as súas actuacións, sen prexuízo da responsabilidade en que incorrese por falsidade na solicitude inicial. Neste suposto procederase do mesmo xeito co seguinte persoa coa maior puntuación.14.1. Cumprido o requisito anterior o órgano competente procederá ao nomeamento da persoa proposta como funcionaria interina e este nomeamento farase público no Boletín Oficial da Provincia da Coruña, no Diario Oficial de Galicia, no Taboleiro de anuncios da Casa do Concello e na páxina web do Concello.14.2. A persoa nomeada deberá tomar posesión no prazo de tres (3) días hábiles seguintes ao da publicación do nomeamento no Diario Oficial de Galicia.15.1. Crearase unha bolsa de emprego para a cobertura de postos de traballo con carácter interino ou a celebración doutros contratos laborais con carácter temporal para os que se esixan os mesmos requisitos que nas presentes bases, integrada por todas aquelas persoas aspirantes que superasen o proceso relacionadas por orde decrecente de puntuación na listaxe confeccionada polo Tribunal cualificador.15.2. Para o suposto de que o posto de traballo obxecto das presentes bases sexa cuberto por funcionario de carreira ou se proceda à súa amortización, a persoa nomeada para proveelo de maneira interina pasará a formar parte desta bolsa na orde que lle corresponda póla súa puntuación. Non obstante, si a persoa nomeada tralo proceso que regulan estas bases incorre nalgún dos supostos relacionados na base 13.3 será excluída con carácter definitivo da bolsa de emprego.16.1. No caso de producirse a necesidade de proveer un ou varios postos de traballo, coas características sinaladas na base 15.1, ofertarase á ou ás persoas incluídas na listaxe coas maiores puntuacións que nese momento non estén prestando servizos para o Concello de Padrón como técnicos do grupo A2, para os efectos de que, nun prazo fixado polo órgano competente en función da urxencia na provisión do posto, se incorpore a éste. A oferta do posto será notificado na forma prevista na Lei 30/1992, do 26 de novembro, de réxime xurídico das administracións públicas e do procedemento administrativo común (en adiante LRXPAC), ao enderezo postal sinalado na instancia de participación presentada (Anexo I) e, de estimalo necesario, en atención ao tempo transcorrido ou por calquera outro motivo xustificado, na devandita notificación incluirase a relación da documentación que deberá presentar de novo para os efectos de comprobar que se seguen a cumprir os requisitos de participación no proceso selectivo de acordo ao previsto na base 4. De resultar infructuosa a notificación, tralos dous intentos previstos no artigo 59.2 da LRXPAC, procederase do mesmo xeito coa/s seguinte/s persoa/s da lista sen necesidade de realizar a publicación no Boletín Oficial do Estado ao que se refire o artigo 59.5 da mesma Lei dada a celeridade para o que está previsto este procedemento e a temporalidade dos postos que con el se poden cubrir.16.2. Igualmente será fixado polo órgano competente o número de persoas por posto ás que se lle remitirá a oferta indicándolle o número de orde no que se atopa na bolsa, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación que se lles solicite ou renuncien por escrito a prestar os servizos para os que se lle require, pasarase a/s seguinte/s na lista. A persoa que incorra nalgunha das circunstancias mencionadas no parágrafo anterior será excluída con carácter definitivo da bolsa de emprego agás que a renuncia, que en todo caso deberá realizarse por escrito, se deba algún dos seguintes motivos: a) Que a persoa se atope de permiso por paternidade ou maternidade. b) Que a persoa se atope na situación de incapacidade laboral temporal por enfermidade común ou accidente profesional. c) Que se atope prestando servizos para o Concello de Padrón noutro posto de traballo. Nos supostos a) e b) a renuncia deberá acompañarse dos documentos acreditativos da situación. No suposto de que non o acredite debidamente no prazo que se lle indique, será excluída definitivamente da lista. Serán igualmente causas de exclusión definitiva da lista a renuncia á continuidade no desempeño do posto de traballo aceptado e todas aquelas outras que motivan a perda da condición de empregado público.16.3. Nos supostos de que a necesidade de proveer o posto non fora previsible coa antelación suficiente e a súa cobertura fora necesaria para evitar graves prexuízos no funcionamento e/ou prestación do servizo público, o chamamento poderá realizarse telefonicamente ao número consignado na instancia de participación (Anexo I). Nestes supostos, a ou o empregado público que realice esta tarefa o intentará por dúas veces no mesmo día a horas diferentes cun intervalo mínimo entre chamadas dunha hora. De resultar infructuosos ambos chamamentos pasarase á seguinte persoa da lista. En calquera dos supostos a ou o empregado extenderá dilixencia dos chamamentos realizados indicando número de teléfono, día, hora e minutos e resultado da oferta que poderá ser: - Non contesta. - Acepta. - Renuncia. - Permiso por paternidade ou maternidade ou incapacidade laboral temporal. Nestes casos deberáselle informar da necesidade de acreditar a circunstancia que concorra no prazo máximo de cinco (5) días hábiles desde o chamamento. En caso contrario procederase ao seu tratamento como renuncia.16.4. As persoas ás que resulte infructuosa a notificación da oferta ou o chamamento telefónico e aquelas que de xeito continuado, ou discontinuo nun período de 3 anos, prestaran servizos durante un período igual ou superior a 12 meses para o Concello de Padrón como técnica/o do grupo A2 a través do procedemento regulado na bolsa de emprego, pasarán ao final da lista.16.5. O enderezo postal e número de teléfono onde recepcionar as ofertas de emprego consignadas na instancia de participación poderán ser modificadas por unha soa vez por ano natural a través do correspondente escrito asinado pola persoa interesada no que fará constar os novos datos. Esta modificación será efectiva unha vez transcorridos 15 días hábiles desde a súa presentación no rexistro xeral de entrada de documentos do Concello de Padrón.16.6. A bolsa de emprego creada a partir do desenvolvemento e resolución do procedemento que regulan as presentes bases derroga calquera outra lista creada con anterioridade para a mesma finalidade. Estas bases, a convocatoria do procedemento que regulan e cantos actos administrativos deriven das mesmas, así coma as actuacións do Tribunal, poderán ser impugnadas polas persoas interesadas nos casos e na forma establecidos pola Lei de réxime xurídico das administracións públicas e do procedemento administrativo común e na Lei da xurisdicción contencioso-administrativa. Tendo coñecemento da convocatoria publicada no Boletín Oficial do Estado número. de data././., para proveer transitoriamente, como funcionario interino, un posto de traballo de técnico de xestión de secretaría do Concello de Padrón, mediante o sistema de concurso-oposición, 1º) SOLICITO, tomar parte no devandito procedemento selectivo.2º) DECLARO, que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria e que me comprometo a prestar xuramento ou promesa de conformidade co Real decreto 707/1979, de 5 de abril.3º) ACHEGO orixinal ou copia compulsada dos seguintes documentos:  Documento nacional de identidade ou pasaporte.  Certificación de aptitude do Celga 4 ou do curso de aptitude equivalente ou ben a validación correspondente.  De ser o caso, ditame técnico facultativo emitido polo órgano técnico de calificación do grao de minusvalía acreditativo das deficiencias permanentes que deron lugar ao grao de minusvalía recoñecido.  Relación numerada, dos méritos que alego na fase de concurso e os documentos xustificativos dos mesmos segun-do o establecido na mesma base 9. Lugar, data e sinatura. DONA/DON., con documento nacional de identidade número., e enderezo en., DECLARO BAIXO A MIÑA RESPONSABILIDADE: Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparme na situación de inhabilitación absoluta ou especial para empregos ou cargos públicos por resolución xudicial, ou para o acceso á escala de administración xeral do persoal funcionario. Padrón,. de. do 20. A/O declarante, Asdo. Tema 1. A Constitución española de 1978. Características xerais, estructura e contido. Pincipios constitucionais: o estado social e democrático de dereito. O procedimento de reforma. Tema 2. Os dereitos e deberes fundamentais dos cidadáns. A protección dos dereitos fundamentais. O recurso de amparo. Tema 3. A Coroa. Atribucións segundo a Constitución. O refrendo. Tema 4. O poder lexislativo. As Cortes Xerais. Composición, elección e disolución. Atribucións e funcionamento das Cámaras. Os órganos de control dependentes das Cortes Xerais: O Defensor do Pobo e o Tribunal de Contas. Tema 5. O poder executivo. O Goberno no sistema constitucional español. A designación e remoción do Presidente do Goberno. O Goberno: composición e funcións. Tema 6. A Lei. Elaboración e aprobación das leis. Tipos de leis na Constitución. Disposicións do Goberno con forza de li. O regulamento. A postestade regulamentaria. As relacións entre a Lei e o Regulamento. Inderogabilidade singular dos regulamentos. Tema 7. A administración pública na Constitución. A regulación da administración na Lei de réxime xurídico das administracións públicos e do procedimento administrativo común. Tema 8. O poder xudicial. A organización da administración de xustiza en España: órdenes xurisdiccionais, clases de órganos xurisdiccionais e as súas funcións. O Consello Xeral do Poder Xudicial. Tema 9. A facenda pública e a potestade tributaria. Os orzamentos e o principio de estabilidade orzamentaria e sostenibilidade financeira. Tema 10. A organización territorial do Estado na Constitución. Características do estado autonómico. O sistema de distribución de competencias entre o Estado e as comunidades autónomas. As relacións entre o Estado e as comunidades autónomas. Tema 11. O réximen local. A administración local na Constitución española e na Carta europea de autonomía local. Clases de entidades locais. Competencias. Tema 12. O Tribunal Constitucional. Composición, designación, organización e funcións. O sistema español de control da constitucionalidade das leis. Tema 13. O estatuto de autonomía de Galicia. O Parlamento. A Xunta de Galicia. O Presidente. O Consello de Contas de Galicia. Tema 14. A Unión Europea: orixe e evolución. Institucións comunitarias. O ordenamento comunitario: tratados e dereito derivado. Directivas e regulamentos comunitarios. Tema 15. A relación xurídico-administrativa. Concepto. Suxeitos da relación xurídico-administrativa: as administracións públicas. O administrado. A súa capacidade xurídica e de obrar. As situacións xurídicas do administrado en xeral. Situacións xurídicas de carácter activo: potestades do administrado. Situacións xurídicas pasivas: situación de suxeición e deber do administrado. Tema 16. O principio de legalidade da Administración: a súa construción técnica. As potestades administrativas: concepto. A atribución de potestades. Potestades regradas e potestades discrecionais. O control da discrecionalidade: en especial o control do fin e a desviación de poder. O principio de autotutela. Tema 17. O procedemento administrativo: concepto e natureza. A lei de réxime xurídico das administracións públicas e do procedemento administrativo común: ámbito de aplicación. Principios informadores. Dereitos dos cidadáns. Tema 18. Fases do procedemento administrativo: iniciación, ordenación, instrución e terminación. Especial referencia ao silencio administrativo. Tema 19. O acto administrativo: concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos. Tema 20. A eficacia do acto administrativo: principios xerais. Executividade e suspensión. Procedementos de execución. Tema 21. Os recursos administrativos: concepto e clases. Requisitos xerais. Materia obxecto de recurso, lexitimación e órgano competente. Recurso de alzada, de reposición e de revisión. As reclamacións previas ao exercicio das accións civís e laborais. Tema 22. Nulidade de pleno dereito e anulabilidade dos actos administrativos. Revogación e revisión de oficio dos actos administrativos nulos e anulables: casos en que procede. Procedemento. A impugnación xurisdicional de actos pola propia Administración: a declaración de lesividade. Tema 23. A xurisdición contencioso-administrativa: concepto e natureza. Capacidade procesual, lexitimación, representación e defensa. Actos impugnables. O recurso contencioso-administrativo: procedemento xeral. Tema 24. Principios do exercicio da potestade sancionadora. O procedimento sancionador. Tema 25. A responsabilidade patrimonial da Administración. Características da institución no sistema español. Lesión determinante, suxeitos imputables e causas de imputación. A extensión da reparación. A acción de responsabilidade. Tema 26. A administración electrónica. Lei 11/2007. Dereitos da cidadanía. Dos rexistros, as comunicacións e as notificacións electrónicas. Tema 27. A Lei de transparencia, acceso á información e bo goberno. Ámbito de aplicación, publicidade activa e dereito de acceso á información pública. Réxime de impugnacións. Principios do bo goberno e réxime sancionador. Tema 28. Obxecto e ámbito de aplicación da Lei de contratos do sector público. Os contratos das Administracións Públicas. Clases. Contratos administrativos especiais. Réxime xurídico dos contratos privados. Contratos suxeitos a regulación harmonizada. Tema 29. Partes do contrato. A administración contratante: entes incluídos e excluídos da Lei de contratos do sector público. Órgano de contratación. O contratista: capacidade, solvencia, prohibicións, clasificación e sucesión. Tema 30. Obxecto, prezo e contía do contrao. O prezo e o valor estimado. A revisión de prezos. Garantías. Réxime de invalidez dos contratos e o recurso especial en materia de contratación. Tema 31. Preparación dos contratos das administracións públicas. Expedientes de contratación. Pregos de cláusulas administrativas e de prescricións técnicas. Procedementos e formas de adxudicación. Perfeccionamento e formalización do contrato. Tema 32. Efectos, cumprimento e extinción dos contratos administrativos. Prerrogativas da aministración pública. Modificación dos contratos. Extinción. Cesión de contratos e subcontratación. Tema 33. Contratos administrativos típicos: contrato de obra, contrato de concesión de obra pública, contrato de xestión de servicios públicos, contrato de subministración, os contratos de servizos e de colaboración entre o sector público e o sector privado. Tema 34. A expropiación forzosa: natureza e xustificación da potestade expropiatoria. O procedimento expropiatorio xeral. A declaración de urxencia da ocupación dos bens afectados pola expropiación. Tema 35. Os servizos públicos. Concepto e modos de xestión dos servizos públicos. Tema 36. O dominio público: Concepto e natureza. Elementos: suxeito, obxecto e destino. Afectación e mutacións demaniais. Uso e utilización. A concesión e a reserva demanial. Tema 37. Dominios públicos especiais. Aspectos esenciais da regulación relativa a augas, montes, minas, estradas e costas. Tema 38. Persoal ao servicio das Administracións públicas. Funcionarios. Persoal laboral e eventual. O Estatuto básico do empregado público e Lei do empregado público de Galicia. Dereitos e deberes dos empregados públicos. Código de conducta. Tema 39. A xestión do persoal. Sistemas de acceso. Provisión de postos de traballo. A estructura da funcion pública. Grupos e niveis. Tema 40. A carreira administrativa. Situacións administrativas dos funcionarios. Réxime de incompatiblidades. Réxime disciplinario. Extinción da relación funcionarial. Tema 41. O contrato de traballo. Modificación, suspensión e extinción da relación laboral. Dereitos e deberes de traballadores e empresario. Modalidades da contratación laboral. Sindicación e representación. Os convenios colectivos. O dereito de folga e o seu exercicio. Tema 42. Marco normativo específico de prevención de riscos laborais. A Lei de prevención de riscos laborais: ámbito de aplicación. Dereitos e obrigas. Órganos de representación en materia preventiva: delegados de prevención e comité de seguridade e saúde. Tema 43. A administración local na Constitución. A Carta Europea de autonomía local. O principio de autonomía local. Clases de entidades locais. Tema 44. O Municipio: concepto e elementos. O término municipal. A poboación municipal. O padrón de habitantes. O estatuto dos veciños. Tema 45. As competencias municipais: sistema de determinación. Competencias propias, delegadas e distintas das propias. Servizos mínimos obrigatorios. A reserva de servizos. Tema 46. O sistema electoral local. Causas de inelexibilidade e incompatibilidade. Elección de Concelleiros e Alcaldes. Procedementos de remoción do Presidente da Corporación. Tema 47. A organización municipal. Órganos necesarios: o alcalde, tenentes de alcalde, o pleno, e a xunta de goberno local. Órganos complementarios: comisións informativas e outros. Réximen de delegación de competencias. Tema 48. O Pleno da Corporación local: composición, elección de concelleiros, réximen de sesións e acordos. Os grupos políticos. O estatuto dos membros electos das Corporacións Locais. Tema 49. A provincia. A cooperación municipal. Outras entidades locais: lexislación básica e lexislación autonómica. Entidades locais de ámbito inferior ó municipio. As comarcas. As mancomunidades de municipios. As áreas metropolitanas. Tema 50. A Lei 5/1997, do 22 de xullo, de administración local de Galicia. Especialidades. Tema 51. Libros de actas e resolucións. Certificacións, comunicacións, notificacións e publicación dos acordos municipais. O rexistro de documentos. Tema 52. A postestade regulamentaria das entidades locais. As ordenanzas e regulamentos. Clases. Procedimento de elaboración e aprobación. O regulamento orgánico. Os bandos. Tema 53. Relacións entre a administración estatal, autonómica e local. Organismos da administración estatal e autónomica competentes en materia de entes locais. Tema 54. Singularidades do procedimento administrativo das entidades locais. A revisión e revocación dos actos dos entes locais. Tramitación dos expedientes. Os interesados. Abstencións e recusacións. Recursos administrativos e xurisdiccionais contra os actos locais. Tema 55. O persoal ó servicio das corporacións locais: clases e réximen xurídico. Os funcionarios da administración local con habilitación de carácter nacional. Cadros de persoal e relacións de postos de traballo. A oferta de emprego público, os plans de emprego e outros sistemas de racionalización. Tema 56. As formas de actividade das entidades locais. A intervención administrativa local na actividade privada. As licencias e autorizacións administrativas. A actividade de fomento. Tema 57. O servizo público nas entidades locais. Os modos de xestión. Especial referencia á concesión de servizos. O consorcio. Tema 58. Os bens das entidades locais. Clases. Bens de dominio público. Bens patrimoniais. Os bens comunais. Os montes veciñais en man común. O inventario de bens municipal. Tema 59. Os recursos das facendas locais. Concepto e clasificación. Ingresos ordinarios e extraordinarios. A imposición e ordenación de tributos e o establecimeno de recursos non tributarios. Os impostos: clases. Taxas, prezos públicos e contribucións especiais. Tema 60. O crédito local. Natureza xurídica. Competencia. Límites e requisitos para a concertación de operacións de crédito. Tema 61. O Orzamento xeral das entidades locais. Elaboración e aprobación. Especial referencia ás bases de execución do orzamento. A liquidación do orzamento e a conta xeral. Tema 62. Evolución histórica da lexislación urbanística española. O marco constitucional do urbanismo. A sentencia do Tribunal Constitucional 61/1997. Competencias do estado, das comunidades autónomas e das entidades locais. Tema 63. Réximen urbanístico da propiedade do solo: principios xerais. Clasificación e réxime das distintas clases de chan. Dereitos e deberes dos propietarios. Tema 64. Réximen do solo urbano: dereitos e deberes dos propietarios en solo urbano consolidado e non consolidado. Réximen do solo núcleo rural na lexislación galega. Réximen do solo urbanizable e do rústico na lexislación estatal e autonómica. Tema 65. Os instrumentos de planeamento xeral na lexislación estatal e na lexislación galega. Municipios sen ordenación. Normas de aplicación directa. Planeamento de desenvolvemento. Plans parciais e de sectorización. Plans especiais. Estudios de detalle. Tema 66. Elaboración e aprobación dos plans. Competencia e procedimento. Efectos da aprobación. Publicidade. As edificacións fora de ordenación. Modificación e revisión de plans. Tema 67. Execución do planeamento. Presupostos da execución. O principio de equidistribución e as súas técnicas. Sistemas de actuación: elección do sistema. O proxecto de urbanización. Tema 68. Obtención de terreos dotacionais. Instrumentos de intervención no mercado do solo. Tema 69. Intervención administrativa na edificación ou uso do solo. A licencia urbanística: actos suxeitos, natureza, réximen xurídico e procedimento de outorgamento. Réximen do silencio. Outras técnicas autorizatorias: a comunicación previa ou a declaración responsable. Tema 70. Deberes de conservación e réximen da declaración de ruina. Protección da legalidade urbanística. Obras sen licencia ou contrarias ás súas condicións. Licencias ilegais. Infraccións e sancións urbanísticas. Os convenios urbanísticos. Padrón, 30 de novembro de 2015 O Alcalde Asdo. Antonio Fernández Angueira